section_heading: Povijest
paragraph_text: Od 2004.godine nadalje kolektiv se počinje intenzivnije baviti scenografskim projektima. Numen/For Use i dalje djeluje i stvara u različitim teatrima diljem Europe kao i u Hrvatskoj. Rad u teatru bio je logični nastavak karijere kolektiva koji je afinitet prema manipuliranju prostora i objekata pokazivao još od svojih najranijih projekata. Njihov je kazališni rad tako obilježen eksperimentalnim formama koji se kreću na rubu između funkcionalnosti i umjetnosti. Također, u vremenu kada kolektiv započinje svoju scenografsku karijeru, on se ponovno reducira na svoja tri integralna člana – Jonke, Katzler i Radeljković.